section_heading: Prva ekspedicija
paragraph_text: Jednog dana dok je VII legija poslana po žito u obližnja polja. Vojnici iz tabora su izvijestili Cezara da se iz smjera odakle je otišla VII legija vide oblaci prašine, te da se čini da to nije od vjetra. Cezar je brzo dignuo kohorte koje su bile na straži i krenuo u tom smjeru dok je ostalima naredio da čuvaju tabor. Kad su se dovoljno približili tom mjestu, vidjeli su da neprijatelji navaljuju na vojnike koji skupljaju žito. Pojava Cezara malko je smetnula napadače, što je ovaj iskoristio da regrupira vojsku i sve ih zajedno povuče u tabor. Potom ih je pred taborom postavio u bojni red, gdje se opet zametnula bitka. Rimljani su ponovno izašli kao pobjednici i nastavili goniti domorodce. Potom su dio njih pobili i popalili im sve zgrade na koje su naišli. Domoroci su nakon toga ponovno poslali izaslanike tražeći mir, što je Cezar prihvatio ovaj put tražeći dvostruko više taoca. Kad se pojavila prva prilika, Cezar se s onime što je bilo spremno od brodovlja vratio nazad u Galiju.